SL Uradni list Evropske unije L 365/106

IZVEDBENA UREDBA KOMISIJE (EU) št. 1360/2014

z dne 18. decembra 2014

o izvajanju odbitkov od ribolovnih kvot, ki so na voljo za nekatere staleže rib v letu 2014, zaradi prelova drugih staležev rib v preteklih letih in spremembi Izvedbene uredbe (EU) št. 871/2014 glede količin, ki se odbijejo v prihodnjih letih

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), zlasti člena 105(1), (2), (3) in (5) Uredbe,

ob upoštevanju naslednjega:

(1) Uredbe Sveta (EU) št. 1262/2012 (2), (EU) št. 1088/2012 (3), (EU) št. 1261/2012 (4), (EU) št. 39/2013 (5) in (EU) št. 40/2013 (6) določajo ribolovne kvote za nekatere staleže rib za leto 2013.

(2) Uredbe Sveta (EU) št. 1262/2012, (EU) št. 1180/2013 (7), (EU) št. 24/2014 (8) in (EU) št. 43/2014 (9) določajo ribolovne kvote za nekatere staleže rib za leto 2014.

(3) Kadar Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.

(4) Z Izvedbeno uredbo Komisije (EU) št. 871/2014 (10) so bili določeni odbitki od ribolovnih kvot za nekatere staleže rib v letu 2014 zaradi prelova v preteklih letih.

(5) Vendar za nekatere države članice z Izvedbeno uredbo (EU) št. 871/2014 ne bi bilo mogoče izvesti odbitkov od kvot, dodeljenih za prelovljene staleže rib, ker te kvote za navedene države članice v letu 2014 niso bile na voljo.

(6) V členu 105(5) Uredbe (ES) št. 1224/2009 je določeno, da bi bilo treba, če pri prelovljenem staležu rib v letu, ki sledi prelovu, ni mogoče izvesti odbitkov, ker kvota zadevni državi članici ni na voljo, odbitke izvesti pri drugih staležih rib na istem geografskem območju ali z enako komercialno vrednostjo. V skladu s Sporočilom Komisije št. 2012/C 72/07 (11) bi bi bilo treba take odbitke po možnosti izvesti od kvot, dodeljenih za staleže rib, ki jih lovi ladjevje, ki je preseglo kvoto, ob upoštevanju potrebe po izogibanju zavržkom pri mešanem ribolovu.

(7) Z zadevnimi državami članicami so bila opravljena posvetovanja v zvezi s predlaganimi odbitki od kvot, dodeljenih za staleže rib, ki niso bili prelovljeni.

(8) Poleg tega se zdi, da so nekateri odbitki iz Izvedbene uredbe (EU) št. 871/2014 večji od prilagojene kvote, ki je na voljo v letu 2014, in se zato za navedeno kvoto ne morejo v celoti izvesti. V skladu s Sporočilom Komisije št. 2012/C 72/07 bi bilo treba preostanek odbiti od prilagojenih kvot, ki bodo na voljo v poznejših letih.

(9) Izvedbeno uredbo (EU) št. 871/2014 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Ribolovne kvote za leto 2014 iz Priloge I k tej uredbi se zmanjšajo z uporabo odbitkov pri drugih staležih rib iz navedene priloge.

Člen 2

Priloga k Izvedbeni uredbi (EU) št. 871/2014 se nadomesti z besedilom iz Priloge II k tej uredbi.

Člen 3

Ta uredba začne veljati sedmi dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah. V Bruslju, 18. decembra 2014 Za Komisijo Predsednik Jean-Claude JUNCKER

(1) UL L 343, 22.12.2009, str. 1.

(2) Uredba Sveta (EU) št. 1262/2012 z dne 20. decembra 2012 o določitvi ribolovnih možnosti za plovila EU za nekatere staleže globokomorskih rib za leti 2013 in 2014 (UL L 356, 22.12.2012, str. 22).

(3) Uredba Sveta (EU) št. 1088/2012 z dne 20. novembra 2012 o določitvi ribolovnih možnosti za nekatere staleže rib in skupine staležev rib, ki se za leto 2013 uporabljajo v Baltskem morju (UL L 323, 22.11.2012, str. 2).

(4) Uredba Sveta (EU) št. 1261/2012 z dne 20. decembra 2012 o določitvi ribolovnih možnosti za nekatere staleže rib in skupine staležev rib, ki se za leto 2013 uporabljajo v Črnem morju (UL L 356, 22.12.2012, str. 19).

(5) Uredba Sveta (EU) št. 39/2013 z dne 21. januarja 2013 o določitvi ribolovnih možnosti, ki so plovilom EU na voljo v letu 2013 za nekatere staleže rib in skupine staležev rib, za katere ne veljajo mednarodna pogajanja ali sporazumi (UL L 23, 25.1.2013, str. 1).

(6) Uredba Sveta (EU) št. 40/2013 z dne 21. januarja 2013 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah zunaj EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2013 (UL L 23, 25.1.2013, str. 54).

(7) Uredba Sveta (EU) št. 1180/2013 z dne 19. novembra 2013 o določitvi ribolovnih možnosti za nekatere staleže rib in skupine staležev rib, ki se za leto 2014 uporabljajo v Baltskem morju (UL L 313, 22.11.2013, str. 4).

(8) Uredba Sveta (EU) št. 24/2014 z dne 10. januarja 2014 o določitvi ribolovnih možnosti za leto 2014 za nekatere staleže rib in skupine staležev rib v Črnem morju (UL L 9, 14.1.2014, str. 4).

(9) Uredba Sveta (EU) št. 43/2014 z dne 20. januarja 2014 o določitvi ribolovnih možnosti za leto 2014 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije (UL L 24, 28.1.2014, str. 1).

(10) Izvedbena uredba Komisije (EU) št. 871/2014 z dne 11. avgusta 2014 o izvajanju odbitkov od ribolovnih kvot, ki so na voljo za nekatere staleže rib v letu 2014, zaradi prelova v preteklih letih (UL L 239, 12.8.2014, str. 14).

(11) UL C 72, 10.3.2012, str. 27.

PRILOGA I ODBITKI OD KVOT ZA STALEŽE RIB, KI NISO BILI PRELOVLJENI Država članica Oznaka vrste Oznaka območja Ime vrste Ime območja Dovoljeni iztovori za leto 2013 (celotna prilagojena količina v tonah) (1) Skupni ulov v letu 2013 (količina v tonah) Poraba kvote (v %) Prelov, povezan z dovoljenim iztovorom (količina v tonah) Množilni količnik (2) Dodatni množilni količnik (3) Preostali odbitki iz leta 2013 (4) (količina v tonah) Ostane za odbitek (5) (količina v tonah) Odbitki za leto 2014 (količina v tonah) DK NOP 04-N norveški molič in z njim povezan prilov norveške vode območja IV 0 4,980 ni relevantno 4,980 / / / / 4 Odbitek se izvede za naslednji stalež: DK OTH 04N. druge vrste norveške vode območja IV / / / / / / / / 4 DK POK 1N2AB. saj norveške vode območij I in II 20,000 21,680 108,40 % 1,680 / / / / 1 Odbitek se izvede za naslednji stalež: DK OTH 04N. druge vrste norveške vode območja IV / / / / / / / / 1 ES DGS 15X14 trnež vode Unije in mednarodne vode območij I, V, VI, VII, VIII, XII in XIV 0 1,670 ni relevantno 1,670 / A / / 2 Odbitek se izvede za naslednji stalež: ES HKE 571214 oslič VI in VII; vode Unije in mednarodne vode območja Vb; mednarodne vode območij XII in XIV / / / / / / / / 2 ES DWS 56789- globokomorski morski psi vode EU in mednarodne vode območij V, VI, VII, VIII in IX 0 5,330 ni relevantno 5,330 / A / / 8 Odbitek se izvede za naslednji stalež: ES RNG 8X14- okroglonosi repak vode EU in mednarodne vode območij VIII, IX, X, XII in XIV / / / / / / / / 8 ES GHL 1N2AB. grenlandska morska plošča norveške vode območij I in II 0 12,370 ni relevantno 12,370 / / / / 12 Odbitek se izvede za naslednji stalež: ES RED 1N2AB. rdeči okun norveške vode območij I in II / / / / / / / / 12 ES HAD 7X7A34 vahnja VIIb–k, VIII, IX in X; vode Unije območja CECAF 34.1.1 0 8,540 ni relevantno 8,540 / / / / 8 Odbitek se izvede za naslednji stalež: ES RNG 8X14- okroglonosi repak vode EU in mednarodne vode območij VIII, IX, X, XII in XIV / / / / / / / / 8 ES OTH 1N2AB. druge vrste norveške vode območij I in II 0 15,530 ni relevantno 15,530 / / / / 15 Odbitek se izvede za naslednji stalež: ES RED 1N2AB. rdeči okun norveške vode območij I in II / / / / / / / / 15 ES POR 3-1234 atlantski morski pes vode Francoske Gvajane, Kattegata; vode Unije Skagerraka ter območij I, II, III, IV, V, VI, VII, VIII, IX, X, XII in XIV; vode Unije območij CECAF 34.1.1, 34.1.2 in 34.2 0 3,160 ni relevantno 3,160 / / / / 3 Odbitek se izvede za naslednji stalež: ES RNG 8X14- okroglonosi repak vode EU in mednarodne vode območij VIII, IX, X, XII in XIV / / / / / / / / 3 FR GHL 1N2AB. grenlandska morska plošča norveške vode območij I in II 0 17,500 ni relevantno 17,500 / / / / 17 Odbitek se izvede za naslednji stalež: FR RED 1N2AB. rdeči okun norveške vode območij I in II / / / / / / / / 17 NL HKE 3A/BCD oslič IIIa; vode Unije podrazdelkov 22–32 0 0,671 ni relevantno 0,671 / C / / 1 Odbitek se izvede za naslednji stalež: NL HKE 8ABDE oslič VIIIa, VIIIb, VIIId in VIIIe / / / / / / / / 1 PT GHL 1N2AB grenlandska morska plošča norveške vode območij I in II 0 2,000 ni relevantno 2,000 / / / / 2 Odbitek se izvede za naslednji stalež: PT RED 1N2AB. rdeči okun norveške vode območij I in II / / / / / / / / 2 UK DGS 15X14 trnež vode Unije in mednarodne vode območij I, V, VI, VII, VIII, XII in XIV 0 5,800 ni relevantno 5,800 / / / / 5 Odbitek se izvede za naslednji stalež: UK WHG 7X7A-C mol VIIb, VIIc, VIId, VIIe, VIIf, VIIg, VIIh, VIIj in VIIk / / / / / / / / 5 (1) Kvote, ki so na voljo državam članicam v skladu z ustreznimi uredbami o ribolovnih možnostih po upoštevanju izmenjav ribolovnih možnosti v skladu s členom 20(5) Uredbe (ES) št. 2371/2002 (UL L 358, 31.12.2002, str. 59) in členom 16(8) Uredbe (EU) št. 1380/2013, prenosov kvot v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3) in/ali ponovnih dodelitev in odbitkov od ribolovnih možnosti v skladu s členoma 37 in 105 Uredbe Sveta (ES) št. 1224/2009. (2) Kot je določen v členu 105(2) Uredbe Sveta (ES) št. 1224/2009. Odbitki, ki so enaki prelovu * 1,00, se uporabljajo v vseh primerih prelova, ki je enak ali manjši od 100 ton. (3) Kot je določen v členu 105(3) Uredbe Sveta (ES) št. 1224/2009. Črka „A“ pomeni, da se uporablja dodatni množilni količnik 1,5 zaradi zaporednega prelova v letih 2011, 2012 in 2013. Črka „C“ pomeni, da se uporablja dodatni množilni količnik 1,5, ker za stalež velja večletni načrt. (4) Uredba (EU) št. 770/2013 in Uredba (EU) št. 1204/2013 opredeljujeta izvajanje odbitkov od ribolovnih kvot za nekatere države in vrste v letu 2013. Vendar so bili odbitki, ki se uporabljajo, za nekatere države članice višji od njihovih kvot za leto 2013 in se zato v navedenem letu niso mogli v celoti izvesti. Da bi zagotovili, da se bo tudi v teh primerih odbil celotni znesek, so se preostale količine upoštevale pri določanju odbitkov od kvot za leto 2014. (5) Preostale količine prelova v letih pred začetkom veljavnosti Uredbe (ES) št. 1224/2009, ki jih ni mogoče odšteti od drugega staleža.